- મ્યુનિસિપલ કમિશનર અને સ્ટેન્ડિંગ કમિટી વચ્ચેનો ગજગ્રાહ વધુ એક વખત રાજ્ય સરકાર સમક્ષ પહોંચ્યો છે. પોતાની મુદત પૂરી થતાં પહેલા મહત્તમ ટેન્ડરને મંજૂર કરવા માટે અધીરા બનેલા સ્ટેન્ડિંગ કમિટીના ચેરમેનની મરજીને તાબે નહીં થવા બદલ અગાઉ પણ કમિશનર સામે રાજ્ય સરકારમાં રજૂઆતો થઈ હતી. આમ છતાં, કમિશનરે નમતું નહીં જોખતા આખરે સ્ટેન્ડિંગ કમિટીમાં તેમની વિરુદ્ધ ઠરાવ કરવામાં આવ્યો છે અને ટેન્ડર પ્રક્રિયામા વિલંબ બદલ તેમની વિરુદ્ધ તપાસ હાથ ધરવા રાજ્ય સરકારને સૂચન કરાયું છે.